4. การประกอบธุรกิจของแต่ละสายผลิตภัณฑ์

4.1. ลักษณะผลิตภัณฑ์และบริการ

4.1.1. ผลิตภัณฑ์เบเกอรี่

จากการเป็นผู้นำด้านธุรกิจเค้กและเบเกอรี่ ภายใต้แบรนด์ เอส แอนด์ พี มากว่า 37 ปี
บริษัทได้มีการพัฒนา และแนะนำผลิตภัณฑ์ใหม่
รวมทั้งออกแบบบรรจุภัณฑ์รูปแบบใหม่อย่างต่อเนื่องเพื่อให้สามารถตอบสนองความต้องการ
ของผู้บริโภคที่หลากหลายทั้งกลุ่มวัยรุ่น วัยทำงาน และกลุ่มครอบครัวระดับกลางขึ้นไป อีกทั้ง
ยังสามารถแข่งขันกับคู่แข่งได้ในตลาด ซึ่งในการพัฒนาหรือผลิตผลิตภัณฑ์เบเกอรี่ใหม่ๆ
บริษัทได้ให้ความสำคัญทั้งด้านคุณภาพของสินค้าและวัตถุดิบ ด้านความสด และด้านความอร่อย
เพื่อเป็นการตอกย้ำ สโลแกน ที่ว่า เอส แอนด์ พี ชื่อนี้มีแต่ของอร่อย

(1) เค้ก: Fresh Cake

จากการสั่งสมประสบการณ์อย่างยาวนานจนเป็นที่ยอมรับตลอดจนลูกค้าทุกท่านยังคอยให้การสนับสนุนไว้วางใจในความเป็นผู้เชี่ยวชาญด้านศิลปะการทำเค้กทำให้เรายิ่งมุ่งมั่นรักษาคุณภาพทุกขั้นตอนตั้งแต่การคัดสรรส่วนประกอบ
วัตถุดิบ และกรรมวิธีในการผลิตให้ได้เค้กที่มีรสสัมผัสที่กลมกล่อม หอมมัน
อย่างดีที่สุดและบริษัทไม่หยุดพัฒนารูปแบบใหม่ๆ ในการสร้างสรรค์
ตกแต่งเพื่อให้เป็นที่ถูกใจลูกค้าทุกกลุ่มให้มากที่สุด บริษัทตั้งใจที่จะให้เค้กแสนอร่อยจาก เอส แอนด์
พี เป็นตัวแทนส่งมอบความสุขทุกโอกาสให้กับคนพิเศษ
โดยเฉพาะในช่วงเทศกาลแห่งความสุขของทุกๆ ปี

(2) คัพเค้ก: Cupcake

จากความสำเร็จของเค้กปอนด์และเค้กชิ้นที่ได้รับการยอมรับจากผู้บริโภคอย่างกว้างขวางทำให้เราได้มุ่งมั่นที่จะพัฒนาและคิดค้นไอเดียเค้กใหม่ๆอยู่เสมอจนได้
คัพเค้ก
เค้กดีไซน์ใหม่รูปแบบกระทัดรัดที่ตกแต่งหน้าเค้กเน้นความหลากหลายของรสชาติและรูปแบบรส
ให้คุณเลือกส่งต่อความสุขได้ทุกโอกาส และตามสไตล์ที่ต้องการทั้งแบบน่ารัก เรียบหรู
หรือออกแบบเองก็ได้ และคัพเค้กของเรายังคงความสด อร่อย ได้รสชาติของเค้กคุณภาพระดับ เอส
แอนด์ พี ไว้ในทุกคัพ

(3) เค้กแช่แข็ง: Frozen Cake

จากชื่อเสียงในด้านผลิตภัณฑ์เบเกอรี่บริษัทได้ขยายธุรกิจเค้กแช่แข็งพร้อมรับประทานเพื่อตอบสนองวิถีชีวิต
ที่เปลี่ยนไปของผู้บริโภคโดยมีหลายรสชาติให้เลือกรับประทานทุกๆรายการเราเลือกสรรวัตถุดิบชั้นดีและควบคุมการผลิตทุกขั้นตอนตามมาตรฐาน
สะอาด และปลอดภัย

(4) ขนมอบ: Puff and Pastry

ขนมอบของเอส แอนด์ พี จะเน้น “ความสด” และ “อร่อย” ใหม่ ทุกวัน ประกอบด้วย
“กลุ่มพาย/พัฟ” เนื้อแป้ง พาย/พัฟ ของเอส แอนด์ พี โดดเด่นเฉพาะตัว
เพราะเราใช้วิธีรีดพับแป้งสลับกับเนยสดถึง 144 ชั้น ทำให้แป้งพายของ เอส แอนด์ พี เบา กรอบ
“กลุ่มครัวซองท์เดนิช” เนื้อแป้งนุ่ม ชุ่มฉ่ำด้วยเนยสดแท้ๆ มีให้เลือก2 แบบด้วยกัน คือครัวซองท์
บัทเทอร์เนยสด และครัวซองท์สไตล์ฝรั่งเศส “กลุ่มพิซซ่า”
สามารถทานเล่นได้เลยไม่ต้องปรุงอะไรเพิ่มเติม
เพราะเราปรุงรสให้เข้มข้นในแบบฉบับของไทยสไตล์

(5) ขนมปัง: Fresh Bread

ขนมปัง แบ่งเป็น “ กลุ่มขนมปังมีไส้ ” เป็นขนมเนื้อนุ่มมีรูปมีไส้ต่างๆทั้งไส้เค็มและไส้หวาน
และขนมปังแซนวิซ เป็นขนมปังแผ่นที่มีหลากหลายรสชาติ นอกจากนี้เอส แอนด์ พี
ยังให้ความสำคัญกับผลิตภัณฑ์ที่ดีต่อสุขภาพ โดยบริษัทได้แนะนำผลิตภัณฑ์ใหม่ๆ
มารองรับผู้บริโภคที่ใส่ใจคุณภาพ อาทิ ขนมปังข้าวกล้องงอก ขนมปังนมไฮแคลเซียม ขนมปังฟักทอง
ขนมปังแครอท

(6) คุกกี้: Cookies

บริษัทใช้ส่วนผสมของเนยสดแท้ๆ จึงทำให้คุกกี้เอส แอนด์ พี มีความหอม กรอบและอร่อย
มีให้เลือกรับประทานหลากหลายรูปแบบด้วยกันได้แก่ “คุกกี้คลาสสิค” “คุกกี้ พรีเมี่ยม”
“ชอร์ทเบรด” เป็นคุกกี้สไตล์ยุโรปที่มีส่วนผสมของ เนยสดแท้ในปริมาณที่มากกว่าคุกกี้อื่นๆ
จึงทำให้ทุกคำที่ทาน อร่อย หอมนุ่ม ชุ่มเนย “คุกกี้เดนิช” เข้มข้น กรอบ หอมมัน
เป็นคุกกี้สไตล์ยุโรปแบบดั้งเดิม “คริสปี้ไลท์ บิสกิต” กรอบ บางเบา รสชาติหวาน หอม

นอกจากนี้ บริษัทได้สร้างแบรนด์ Delio Cookies เพื่อนำเสนอคุกกี้หลากหลายชนิด
เพื่อขยายฐานของกลุ่มลูกค้าให้มากขึ้น โดยมีจำหน่ายในร้าน S&P ไฮเปอร์มาร์เก็ต,
ซูเปอร์มาร์เก็ตทั่วไป และร้านสะดวกซื้อ เช่น 7eleven, Family Mart
และร้านมินิมาร์ททั้งในเขตกรุงเทพและต่างจังหวัด
ในปีนี้บริษัททำการรีแบรนด์สินค้าให้ดูทันสมัยเหมาะกับความต้องการในการเลือกซื้อและรับประทานของผู้บริโภคในยุคปัจจุบันมากขึ้น

(7) ขนมไหว้พระจันทร์: Moon Cake

บริษัทให้ความสำคัญในการนำเสนอขนมไหว้พระจันทร์ที่ใหม่ สด สะอาด ปลอดภัย
และมีอายุผลิตภัณฑ์ที่สามารถเก็บไว้รับประทานได้นานขึ้นบริษัทยังครองความเป็นผู้นำ
และได้รับการยอมรับจากลูกค้าในการจำหน่ายผลิตภัณฑ์ชนิดนี้ภายใต้ยี่ห้อ S&P และ มังกรทอง
(Golden Dragon) ตลอดมา ในแต่ละปี เอส แอนด์ พี
จะพัฒนาคิดค้นและแนะนำขนมไหว้พระจันทร์ไส้ใหม่ๆ
เพื่อรองรับความต้องการของผู้บริโภคที่หลากหลายอย่างต่อเนื่อง ในปี 2553 นี้ เอส แอนด์ พี
ได้มีการแนะนำ 3ไส้ใหม่ ในตลาด ได้แก่ “ไส้กุนเชียงฮ่องเต้” “ไส้บัวสูตรน้ำตาลน้อย” และ
“ไส้แครนเบอรี่และแอปเปิ้ลสูตรน้ำตาลน้อย” ซึ่งเป็นสูตรพิเศษที่มีปริมาณน้ำตาลน้อย
จึงทำให้รสชาติหวานน้อย แต่ยังคงความอร่อยไว้เช่นเดิม
เพื่อให้ลูกค้ากลุ่มที่สนใจสุขภาพได้เลือกทานโดยไม่ต้องกังวลกับปริมาณน้ำตาลที่สูง
นอกเหนือจากความอร่อยของผลิตภัณฑ์ที่บรรจงคัดสรรแล้ว เอส แอนด์ พี
ยังให้ความสำคัญกับบรรจุภัณฑ์ขนมไหว้พระจันทร์ ซึ่งในปีนี้ ลวดลายนกยูงได้ถูกใช้เป็นดีไซน์
ของกล่องบรรจุภัณฑ์ ซึ่งนกยูงเป็นสัญลักษณ์ของความสง่างาม อลังการ ความรัก ความสุข
ความโชคดี และความเจริญในด้านการเงิน

(8) ขนมไทย: Thai sweet delicacies

ขนมไทยหลากหลายรูปแบบและรสชาติ ทั้งขนมตำรับโบราณหารับประทานยาก
และขนมไทยประยุกต์ที่ผสมผสานขนมแบบตะวันตกกับรสชาติแบบไทย ๆ ในบรรจุภัณฑ์สวยงามร่วมสมัย

4.1.2. ผลิตภัณฑ์อาหาร

(1) อาหารสำเร็จรูปแช่แข็ง: Quick Meal

ในฐานะผู้บุกเบิกธุรกิจอาหารแช่แข็งพร้อมรับประทาน
บริษัทได้ลงทุนด้านการวิจัยและพัฒนาอย่างต่อเนื่องจุดเด่นของอาหารสำเร็จรูปแช่แข็งของบริษัทที่แตกต่างจากคู่แข่งอื่นคือ
อาหารสำเร็จรูปแช่แข็ง เอส แอนด์ พี
ทุกเมนูได้รับการปรุงอย่างพิถีพิถันเพื่อให้อร่อยถูกใจผู้บริโภคทั้งให้คุณค่าและความปลอดภัยในด้านโภชนาการ
และในปีนี้บริษัทได้ลงทุนในการเปลี่ยนรูปแบบบรรจุภัณฑ์ให้ดูทันสมัย สะดวกและช่วยในเรื่องเวลาการ
อุ่นอาหารน้อยลง เพื่อให้เหมาะกับชีวิตแบบ เร่งรีบ ของผู้บริโภคมากขึ้น
รวมถึงการขยายสินค้าในกลุ่มใหม่อย่างอาหารทานเล่น และ ติ่มซำ อีกด้วย
นอกจากนี้บริษัทยังได้มีการผลิตและจำหน่ายน้ำสลัด ซุปแช่แข็ง พาสต้า พาย และผลิตภัณฑ์อาหารอื่นๆ
ภายใต้แบรนด์ Patio ซึ่งได้รับการตอบรับจากกลุ่มลูกค้าเป้าหมายเป็นอย่างดี

(2) ไส้กรอก: Sausage

ผลิตไส้กรอกประเภทต่างๆ แฮม และเบคอน สำหรับลูกค้าระดับกลางขึ้นไป
ซึ่งผลิตภัณฑ์ใช้สูตรเฉพาะของ เอส แอนด์ พี คัดสรรเฉพาะเนื้อหมูเกรด A คุณภาพดี เนื้อแน่น
อร่อย ในแบบฉบับรสชาติที่คนไทยคุ้นเคย สะอาดปลอดภัยได้มาตรฐาน
โดยผลิตภัณฑ์ใช้เป็นวัตถุดิบของร้านอาหาร เอส แอนด์ พีและจำหน่ายให้แก่ลูกค้าทั้งแบบบรรจุซอง
และแบบไส้กรอกตักขายในช่องทางค้าปลีกใน Modern Trade
รวมทั้งการรับจ้างผลิตให้กับกลุ่มธุรกิจอาหารอื่น ๆ

(3) วุ้นคาราจีแนน: Jelio Jelly

เป็นการคิดค้นขนมเจลลี่ ซึ่งสามารถนำลงในสายการผลิต เพื่อเพิ่มความหลากหลายของสินค้า
เจลลี่คาราจีแนนสำเร็จรูปทั้งในรูปแบบเจลลี่ผสมเนื้อผลไม้
และเจลลี่พร้อมดื่มผสมน้ำผลไม้ให้วิตามินซีสูง โดยบริษัทเริ่มขยายช่องทางการขายไปยัง Modern
Trade ตั้งแต่ปลายปี 2553 ที่ผ่านมา

(4) ผลิตภัณฑ์ปรุงแต่งอาหาร: Royallee

ผลิตภัณฑ์ปรุงแต่งอาหาร (Dry Mix) ผ่านการรับรองระบบคุณภาพมาตรฐานสากลได้แก่
สีผสมอาหาร แป้งคัสตาร์ด เป็นต้น

(5) ผลิตภัณฑ์อาหารนานาชาติ: Delicatessen

เอส แอนด์ พี เป็นผู้ผลิตอาหารนานาชาติ (Delicatessen) ภายใต้เครื่องหมายการค้า Patio
ได้แก่ น้ำสลัด ซุป เป็นต้น จำหน่ายที่สาขาเอส แอนด์ พี และในห้างสรรพสินค้า

4.1.3. บริการอื่นๆ

(1) บริการจัดส่งอาหาร: Delivery 1344

เอส แอนด์ พี Delivery เพียงแค่กดเบอร์โทร 1344 บริการจัดส่งอาหาร เครื่องดื่ม เค้ก
เบเกอรี่ที่หลากหลายและผลิตภัณฑ์อาหารพร้อมรับประทานจัดส่งถึงบ้าน
เพื่อตอบสนองความต้องการทุกไลฟ์สไตล์ด้วยความสะดวกและความรวดเร็ว รวมถึงการบริการปิ่นโต
ที่จัดส่งอาหารถึงบ้านในแต่ละมื้อทุกวันโดยเน้นให้ความสำคัญเรื่องคุณภาพ ความสดใหม่
และความรวดเร็วในการบริการ

(2) บริการจัดเลี้ยงนอกสถานที่: Caterman

บริการจัดเลี้ยงสำหรับทุกโอกาสสำคัญ ด้วยเมนูหลากหลาย
ใส่ใจทุกรายละเอียดสามารถนำเสนอรูปแบบการ จัดงานเลี้ยงครบวงจร ทั้งอาหารไทย จีน ฝรั่ง
ของทุก ๆ แบรนด์

4.2. การตลาดและภาวะการแข่งขัน

นโยบายการตลาดที่บริษัท ยึดถือเป็นปรัชญาหลักในการดำเนินงานเสมอมาตลอดระยะเวลา 37 ปี
คือ การ สร้างความพึงพอใจให้กับลูกค้า และให้ลูกค้าตระหนักถึงชื่อของ เอส แอนด์ พี
“ชื่อนี้มีแต่ของอร่อย” เมื่อนึกถึงอาหารและเบเกอรี่ ที่มีคุณภาพและบริการอันอบอุ่นน่าประทับใจ

4.2.1. กลยุทธ์ทางการตลาดของบริษัท

การมองกลยุทธ์ทางการตลาดของบริษัท
แยกเป็นแต่ละแบรนด์ซึ่งจะเน้นให้ความสำคัญทางด้านผลิตภัณฑ์
และด้านการบริการให้เหมาะสมกับลูกค้าหลักในแต่ละแบรนด์นั้นๆ ปัจจุบันธุรกิจ เอส แอนด์ พี
เป็นแบรนด์หลักซึ่งเป็นธุรกิจร้านอาหารและเบเกอรี่ที่ให้บริการแก่กลุ่มลูกค้าหลากหลายและทุกคนในครอบครัว
นอกเหนือจากนี้ เอส แอนด์ พี ยังมีบริการจัดส่งอาหารถึงบ้าน บริการอาหารปิ่นโต
บริการจัดเลี้ยงในนาม “Caterman” มีร้านอาหารทั้งในและต่างประเทศ
รวมไปถึงผลิตภัณฑ์ที่มีการแข่งขันในตลาด เช่น BlueCup Coffee, ขนมไหว้พระจันทร์,
อาหารสำเร็จรูป แช่แข็ง Quick Meal และผลิตภัณฑ์ Delio ที่แพร่หลายในซูเปอร์มาร์เก็ตทั่วไป
กลยุทธ์ทางการตลาดของบริษัท แบ่งเป็น 6 ด้าน ดังนี้

(1) ด้านผลิตภัณฑ์

ความอร่อย คุณภาพ
และความคุ้มค่าของผู้บริโภคเป็นนโยบายที่บริษัทยึดถือในการดำเนินธุรกิจมาโดยตลอด 37 ปี
คุณภาพของผลิตภัณฑ์ เริ่มตั้งแต่การคัดสรรเลือกใช้แต่วัตถุดิบที่มีคุณภาพ วัตถุดิบที่สด
ซึ่งเป็นสิ่งที่บริษัทให้ความสำคัญมาโดยตลอด ทำให้ผู้บริโภคมีความเชื่อมั่นในการมาใช้บริการที่ เอส
แอนด์ พี มาก

นอกจากนี้กลยุทธ์ที่สำคัญอีกอย่างหนึ่ง คือด้านความหลากหลายของผลิตภัณฑ์และบริการ
บริษัทมีผลิตภัณฑ์ที่หลากหลายทั้งด้านเบเกอรี่ อาหารสำเร็จรูปแช่แข็งและอื่นๆ
เพื่อตอบสนองความต้องการของผู้บริโภค บริษัทยังได้พัฒนารูปแบบของผลิตภัณฑ์และบริการมากขึ้น
เช่น ทางด้านเบเกอรี่ ได้แก่ คัพเค้ก เดนิชไส้กรอก ที่ได้รับการตอบรับจากผู้บริโภคอย่างดี
ทางด้านอาหารได้แก่ อาหารอร่อยได้สุขภาพ หลากหลายเมนู และข้าวกล้องงอก
ที่ได้รับความนิยมอย่างมาก ทางด้านผลิตภัณฑ์อื่น ๆ ได้แก่ ผลิตภัณฑ์อาหารสำเร็จรูป
และเบเกอรี่แช่แข็ง ข้าวกล้องงอก เค้กบลูเบอรี่ครีมสด เค้กช็อคโกแลตมูส ไส้กรอกพันเบคอน
แฮมน้ำผึ้ง และเครื่องดื่ม UHT เป็นต้น

ทางด้านบรรจุภัณฑ์
บริษัทเน้นด้านการพัฒนาบรรจุภัณฑ์มาโดยตลอดและเป็นผู้นำด้านการพัฒนาบรรจุภัณฑ์สำหรับผลิตภัณฑ์เบเกอรี่
ซึ่งเป็นปัจจัยสำคัญอย่างหนึ่งที่ช่วยในการตัดสินใจเลือกซื้อผลิตภัณฑ์ของผู้บริโภค
โดยเฉพาะช่วงเทศกาลสำคัญ ๆ

(2) ด้านโฆษณาและส่งเสริมการขาย

บริษัทได้ตอกย้ำความเป็นผู้นำด้านร้านอาหารและเบเกอรี่ด้วยการออกโฆษณาที่สร้างภาพพจน์ที่ดีให้กับ
แบรนด์ เอส แอนด์ พี ผลิตภัณฑ์อาหาร เค้ก และเบเกอรี่ต่างๆโดยสื่อถึงคุณภาพสดใหม่
ความพิถีพิถันในการปรุง และรสชาติอร่อย ภายใต้ สโลแกน “ เอส แอนด์ พี ชื่อนี้มีแต่ของอร่อย”
และบริษัทยังจัดให้มีรายการส่งเสริมการขายในรูปแบบต่างๆ
ในแต่ละเดือนโดยเฉพาะในเทศกาลสำคัญต่างๆ

(3) การกำหนดราคา

บริษัทมีนโยบายในการกำหนดราคาขายผลิตภัณฑ์โดยคำนึงถึงปัจจัยต่างๆ ดังนี้

- ต้นทุนของวัตถุดิบหลัก และต้นทุนในการผลิต

  - ตำแหน่งทางด้านการตลาด
  ราคาขายผลิตภัณฑ์ของคู่แข่งหรือเกณฑ์ราคาขายโดยทั่วไปเพื่อให้ลูกค้าของ เอส แอนด์ พี
  รู้สึกถึงความคุ้มค่าเงิน

- อัตราผลกำไรขั้นต้นที่ต้องการสร้างจากผลิตภัณฑ์กลุ่มนั้น ๆ

(4) ด้านการพัฒนาบุคลากรเพื่อการส่งเสริมการขาย

บริษัทเล็งเห็นถึงความสำคัญของพนักงานว่าเป็นปัจจัยสำคัญในการดำเนินธุรกิจจึงได้มีการจัดโปรแกรมการพัฒนาศักยภาพของพนักงานบริการ
และพนักงานในร้านอาหาร เพื่อให้ทำงานด้วยความความสนุกและความสุข
โดยจัดโปรแกรมการแข่งขันการแนะนำผลิตภัณฑ์ และการแนะนำรายการส่งเสริมการขาย
ซึ่งเป็นการให้ความรู้ทั้งแก่พนักงาน และสื่อสารไปยังลูกค้าได้เป็นอย่างดี

(5) ด้านการเลือกทำเลเปิดสาขา

ในปีนี้บริษัทได้เปิดสาขา 5 แห่ง และเบเกอรี่ช้อพ 32 แห่ง
ในการเลือกเปิดสาขานั้นมีแนวโน้มไปต่างจังหวัด หัวเมืองใหญ่มากขึ้น
ซึ่งวิธีการที่จะเลือกนั้นบริษัทต้องทำการสำรวจความต้องการของตลาดก่อนเช่นกัน
เพื่อใช้ในการตัดสินใจในเรื่องรูปแบบของสาขา รูปแบบของอาหาร และขนาดพื้นที่
เพื่อให้ตอบสนองความต้องการของตลาดให้มากที่สุด

(6) ด้านการประชาสัมพันธ์

บริษัทเน้นการสร้างความสัมพันธ์ระหว่างลูกค้า และการสร้างความรับผิดชอบต่อสังคมให้กับชุมชนต่าง
ๆ โดยในปีที่ผ่านมา บริษัทได้จัดกิจกรรมสำหรับลูกค้า โดยการคืนกำไรให้กับลูกค้าสมาชิก S&P Joy
Card ด้วยกิจกรรมต่าง ๆ ตลอดทั้งปี รวมถึงกิจกรรมสร้างสรรค์สังคมด้วยการจัดกิจกรรม S&P
Camp ใช้เวลาว่างช่วงปิดเทอมปฎิบัติธรรม นอกจากนี้ บริษัทยังได้ตอบแทนสังคมด้วยการมอบเค้ก
การเลี้ยงอาหารให้กับผู้ด้อยโอกาส มูลนิธิและสถานสงเคราะห์ต่าง ๆ
และการปรับปรุงโรงครัวให้กับโรงเรียนในถิ่นทุรกันดาร

4.2.2. สภาวะเศรษฐกิจและการแข่งขัน

ถึงแม้ว่าในปี 2553
เศรษฐกิจไทยจะประสบกับภาวะความไม่แน่นอนการเมืองภายในประเทศและได้รับผลกระทบจากอุทกภัยในหลายพื้นที่ของประเทศ
รวมทั้งภาวะเศรษฐกิจโลกที่ยังอยู่ในภาวะผันผวน อย่างไรก็ตาม
เนื่องจากปัจจัยภายในประเทศดังกล่าวได้ส่งผลกระทบต่อภาวะเศรษฐกิจเพียงระยะสั้นและอยู่ในวงจำกัด
ดังนั้นภาวะเศรษฐกิจ
ในประเทศโดยรวมจึงยังมีแนวโน้มขยายตัวอย่างต่อเนื่องโดยจะเห็นได้จากในปี 2553
เศรษฐกิจไทยมีการขยายตัวในอัตราร้อยละ 7.8
และการบริโภคของภาคประชาชนมีการขยายตัวในอัตราร้อยละ 4.8 ซึ่งการขยายตัวดังกล่าว
ได้ส่งผลให้ภาวะอุตสาหกรรมของธุรกิจอาหารและ
การให้บริการมีการขยายตัวอย่างต่อเนื่องด้วยเช่นกัน ถึงแม้ว่าจะมีผู้แข่งขัน
รายใหม่เข้ามาในตลาดเพิ่มขึ้นแต่บริษัทก็ยังสามารถรักษาส่วนแบ่งการตลาดได้เป็นอย่างดี
โดยบริษัทได้มีการวิเคราะห์และวางแผนเชิงกลยุทธ์รวมถึงการวางตำแหน่งของแต่ละผลิตภัณฑ์ของบริษัทอย่างชัดเจนมีผลทำให้บริษัทสามารถแข่งขันและรักษา/เพิ่ม
ส่วนแบ่งการตลาดของผลิตภัณฑ์และบริการต่างๆของบริษัทได้ในระดับที่ดี ปัจจัยสำคัญ
ที่ทำให้บริษัทประสบความสำเร็จ
คือกลยุทธ์ทางการตลาดในด้านการส่งเสริมการขายเพื่อสร้างการรับรู้และความเข้าใจในผลิตภัณฑ์และตราสินค้า
(แบรนด์) “เอส แอนด์ พี”
การสร้างความรู้สึกที่ดีและมั่นใจในคุณภาพของผลิตภัณฑ์และบริการต่อความคุ้มค่าในการบริโภคของกลุ่มลูกค้าเป้าหมายเพื่อให้เลือกใช้ผลิตภัณฑ์และบริการจากบริษัท
ประกอบกับ บริษัทได้มีการส่งเสริมด้านการวิจัยและพัฒนาคุณภาพของสินค้า กระบวนการผลิต
และการคัดสรรวัตถุดิบอย่างต่อเนื่อง
ทั้งนี้เพื่อให้ผลิตภัณฑ์ของบริษัทเป็นที่ยอมรับและสามารถตอบสนองความต้องการของลูกค้าได้เป็นอย่างดี

นอกจากนี้บริษัทได้พัฒนากระบวนการในการให้บริการเพื่อสร้างระบบการบริหารและ
การให้บริการที่เป็นเลิศต่อลูกค้า และในการดำเนินงานของบริษัท
ได้ตระหนักและให้ความสำคัญต่อการกำกับดูแลกิจการที่ดีโดยการสร้างจิตสำนึกในการปฏิบัติงานให้แก่ทุกคนในองค์กร
รวมถึงการสร้างให้เป็นส่วนหนึ่งของวัฒนธรรม เอส แอนด์ พี ดังนั้นการดำเนินกิจการของ เอส
แอนด์ พี จึงมิได้ให้ความสำคัญต่อกำไรทางตัวเลขเพียงอย่างเดียว
แต่ได้ให้ความสำคัญต่อการสร้างประโยชน์และความเป็นธรรมให้แก่ทุกฝ่ายที่เกี่ยวข้องด้วย
จากการดำเนินการดังกล่าวนอกจากทำให้บริษัทสามารถ
รักษาฐานลูกค้าเดิมไว้ได้ยังสามารถขยายฐานลูกค้าไปยังกลุ่มลูกค้าใหม่ได้อย่างต่อเนื่องรวมถึงการได้รับความไว้วางใจจาก
ผู้ถือหุ้น เจ้าหนี้ คู่ค้า คู่แข่ง พนักงาน และสังคม ด้วยดีตลอดมา

4.3. เหตุการณ์ที่สำคัญในปี พ.ศ. 2553

ในช่วงปี 2553 ที่ผ่านมาถึงแม้จะมีเหตุการณ์ต่างๆ ที่ไม่ค่อยจะดีนักทั้งด้านการเมืองและภัยธรรมชาติ
แต่บริษัทยังฝ่าฟันอุปสรรคต่างๆไปได้ด้วยดี และยังได้มีการทำกิจกรรมต่างๆ
ที่เป็นการช่วยเหลือสังคม การสนับสนุน และบริจาคเงินสู่สังคมทั่วไป
และการจัดงานด้านการตลาดเพื่อเผยแพร่ข่าวสารของธุรกิจที่สำคัญ ดังนี้

การปรับโครงสร้างเงินทุนของบริษัท

-   ที่ประชุมคณะกรรมการบริษัท ครั้งที่ 1/2553 เมื่อวันที่ 24 กุมภาพันธ์ 2553
    มีมติให้อนุมัติโครงการซื้อหุ้นคืนเพื่อการบริหารทางการเงิน ระยะเวลาตั้งแต่วันที่ 11 มีนาคม
    2553 ถึงวันที่ 10 กันยายน 2553 ภายหลังสิ้นสุดโครงการฯ
    บริษัทซื้อหุ้นคืนจากตลาดหลักทรัพย์จำนวน 6,604,600 หุ้น คิดเป็นร้อยละ 6.31
    ของหุ้นที่จำหน่ายได้แล้วทั้งหมดโดยใช้เงินจำนวน 250,951,475 บาท

  การขยายธุรกิจและการพัฒนาผลิตภัณฑ์

-   บริษัทได้มีการเปิดร้านอาหาร Patara ณ กรุงเวียนนา ประเทศออสเตรีย ในเดือน มิถุนายน
    และร้าน Siam Kitchen ประเทศสิงคโปร์ ในเดือนพฤศจิกายน

-   โรงงานผลิตเบเกอรี่ ได้ทำโครงการระบบคุณภาพและเข้าร่วมโครงการรักษาสิ่งแวดล้อมต่างๆ
    ได้แก่

    -   ขยายการรับรองมาตรฐานระบบ Hazard Analysis and Critical Control
        Point (HACCP) ในผลิตภัณฑ์กลุ่มขนมปัง จาก NSF-CMi
        ซึ่งเป็นระบบที่ป้องกันและควบคุมอันตรายที่จะเกิดขึ้นกับอาหาร

    -   เข้าร่วมโครงการกับกรมโรงงานอุตสาหกรรม ในการพัฒนาเข้าสู่ระบบ ISO/IEC
        17025 เพื่อรักษาสิ่งแวดล้อมเกี่ยวกับน้ำทิ้งที่ไม่เป็นอันตรายต่อชุมชน

    -   ได้รับรางวัลดีเยี่ยม
        ด้านการอนุรักษ์แม่น้ำจากกรมโรงงานอุตสาหกรรมทั้งในช่วงปลายปียังได้ทำการขยายสายการผลิตขนมไหว้พระจันทร์
        เพื่อรองรับยอดขายที่เพิ่มขึ้น

    -   ประสบความสำเร็จในการแนะนำ ผลิตภัณฑ์คัพเค้ก ให้เป็นที่นิยมอย่างแพร่หลาย

-   โรงงานผลิตอาหารลาดกระบัง ได้รับการรับรองฮาลาล
    จากสำนักงานคณะกรรมการกลางอิสลามแห่งประเทศไทย
    ให้เป็นผู้ผลิตและจำหน่ายผลิตภัณฑ์ที่ได้รับการรับรอง และได้รับอนุญาตให้ใช้เครื่องหมาย
    ฮาลาล สำหรับผลิตภัณฑ์น้ำสลัดตรา Patio ผลิตภัณฑ์เยลลี่คาราจีแนนผสมน้ำผลไม้ ตราเจลิโอ
    และผลิตภัณฑ์วุ้นคาราจีแนนสำเร็จรูปผสมเนื้อผลไม้ ตราเจลิโอ

-   งานด้านการตลาดเพื่อเพิ่มยอดขาย

    -   จัดงานเปิดตัว Caterman การบริการจัดเลี้ยงครบวงจร จัดงานเปิดตัวไอศกรีม
        และจัดงานเปิดตัว Quick Meal อาหารแช่แข็ง ภายในงาน Quick Meal
        นี้จัดจำหน่ายสินค้าและนำรายได้มอบให้มูลนิธิรามาธิบดี

    -   จัดกิจกรรมคืนกำไรให้ลูกค้าและสมาชิกในแคมเปญ Heaven in Hua Hin
        ชมมินิคอนเสิร์ตที่หัวหิน

    -   เปิดตัวขนมไหว้พระจันทร์อุ่นใจร่วมกับ AIS และจัดกิจกรรม Road Show
        ขนมไหว้พระจันทร์

  ความรับผิดชอบต่อสังคม

  ด้านการศึกษา

-   โครงการเกี่ยวกับการศึกษาร่วมกับสถาบันการศึกษา และโรงเรียนต่างจังหวัด เช่น

    -   เข้าร่วมกับกรมอาชีวศึกษาในการรับนักเรียนอาชีวะจากต่างจังหวัด เข้าฝึกงานในระบบ
        ทวิภาคี ในหน่วยงานต่าง ๆของบริษัท

    -   ศูนย์การเรียนรับนักเรียนด้อยโอกาสจากโรงเรียนราชประชานุเคราะห์และโรงเรียนศึกษาสงเคราะห์
        ทั่วประเทศเข้าเรียนในระดับ ปวช.สาขาวิชาธุรกิจค้าปลีก และอาหารและโภชนาการ

    -   เข้าร่วมกับกรมอาชีวศึกษาเพื่อฝึกอบรมทักษะในธุรกิจอาหารและเบเกอรี่
        ให้แก่คณะครูและนักเรียนโดยการสอนแต่งหน้าเค้ก

    -   บริษัทได้เข้าร่วมและได้มีกิจกรรมส่งเสริมการศึกษา รวมทั้งการบริจาคเงินสนับสนุน
        อุปกรณ์ต่าง ๆให้กับสถาบันการศึกษาอย่างต่อเนื่อง อาทิเช่น โครงการ S&P Kitchen
        for kids ปรับปรุงโรงครัวให้กับโรงเรียนในถิ่นทุรกันดาร
        สร้างห้องสุขาที่ถูกสุขลักษณะให้โรงเรียนวัดหนองคู จังหวัดลพบุรี

    -   เสริมกิจกรรมฝึกทักษะด้านการแต่งหน้าเค้ก อย่างต่อเนื่องเป็นปีที่ 10
        ให้กับนักเรียนระดับประถมเป็นจำนวน 35 โรงเรียน

    -   จัดแคมป์ธรรมะสำหรับเด็กในช่วงปิดภาคเรียน ภายใต้ชื่อ ธรรมะเบิกบาน ธรรมะเบิกใจ

    -   จัดงาน PATARA Charity Cook Off เพื่อสมทบทุนในการจัดทำห้องเรียน
        สาขาคหกรรม โรงเรียนจิตรลดา (สายวิชาชีพ)

ด้านสังคมและสิ่งแวดล้อม

-   การมอบเงินช่วยเหลือผู้ประสบภัยน้ำท่วมในประเทศ แผ่นดินไหวในเฮติ
    บริจาคเงินสนับสนุนด้านสาธารณสุข ให้แก่ โรงพยาบาลศิริราช มูลนิธิมหิดล
    และโรงพยาบาลรามาธิบดี

-   โครงการเพื่อช่วยเหลือผู้ด้อยโอกาส และกิจกรรมให้เยาวชน ได้แก่

    -   โครงการ Cake A Wish Make A Wish โดยมอบเค้กให้เด็ก คนพิการ คนชรา
        และผู้ด้อยโอกาสให้แก่ 20 มูลนิธิ

    -   จัดโครงการเติมรอยยิ้มให้น้อง ปี 4
        เลี้ยงอาหารกลางวันเด็กด้อยโอกาสที่สถานสงเคราะห์เด็กอ่อนรังสิต

    -   จัดกิจกรรมสอนทำอาหารให้กับผู้ต้องขังหญิง เพื่อสนับสนุนโครงการ “มอบโอกาสดี ๆ
        ให้สตรีอีกครั้ง” ณ ทัณฑสถานหญิงกลางลาดยาว

-   ร่วมกับ กทม. จัดงานทำบุญเมืองกรุงเทพมหานคร
    หลังเกิดเหตุการณ์ความไม่สงบทางการเมือง

-   จัดทำเค้กโชว์ และขายคุกกี้เพื่อนำรายได้มอบให้สภาสตรีเนื่องในวันสตรีไทย

นอกจากนี้ บริษัทยังเป็นส่วนหนึ่งที่เข้าร่วมสนับสนุน ในด้านอาหารและผลิตภัณฑ์ ให้แก่ องค์กร
สถาบัน และหน่วยงานในภาครัฐ และเอกชน ในกิจกรรมต่าง ๆอย่างมากมาย

4.4. การจัดหาวัตถุดิบของบริษัท

4.4.1. นโยบายด้านการจัดซื้อ-จัดหา

บริษัทดำเนินธุรกิจโดยยึดมั่นในความรับผิดชอบต่อผู้มีส่วนได้เสียทุกกลุ่มและด้วยตระหนักดีว่าผลิตภัณฑ์ของบริษัทจะต้องมีคุณภาพ
สะอาด ปลอดภัยและมีมาตรฐานเดียวกันเพื่อให้ผู้บริโภคเกิดความมั่นใจในผลิตภัณฑ์ของบริษัท
ดังนั้นนโยบายด้านการจัดซื้อ-จัดหา วัตถุดิบ บรรจุภัณฑ์เพื่อใช้ในกระบวนการผลิต
บรรจุภาชนะและบรรจุภัณฑ์ที่หีบห่อผลิตภัณฑ์ของบริษัทจากโรงงานไปยังร้านอาหารและร้านเบเกอรี่ของบริษัท
จึงต้องผ่านกระบวนการคัดสรร/คัดเลือกเป็นอย่างดี โดยในปี 2553
บริษัทมีแผนงานในการพัฒนาปรับปรุงกระบวนการสรรหาวัตถุดิบ บรรจุภัณฑ์
การบริหารต้นทุนคลังสินค้า ที่มีประสิทธิภาพเพิ่มขึ้น
ทั้งนี้เพื่อให้สอดคล้องกับหลักการบริหารจัดการอย่างมีคุณภาพซึ่งทำให้บริษัทสามารถบรรลุเป้าหมายและสอดคล้องกับแผนกลยุทธ์ของบริษัทในระยะยาว
สรุปได้ ดังนี้

(1) มุ่งเน้นความมีคุณภาพและต่อเนื่อง โดยวัตถุดิบ ภาชนะและบรรจุภัณฑ์ที่บริษัทจัดซื้อ
    บริษัทได้กำหนดให้มีกระบวนการในการคัดสรร/คัดเลือก ตั้งแต่ คู่ค้า ผู้ให้บริการ
    ต้องมีคุณสมบัติตรงตามที่บริษัทกำหนด เช่น คู่ค้า เป็นเจ้าของแหล่งผลิตวัตถุดิบ
    ภาชนะและบรรจุภัณฑ์ที่มีมาตรฐานและคุณภาพการให้บริการ คู่ค้า
    เป็นผู้ให้บริการที่มีศักยภาพในการจัดซื้อ วัตถุดิบ
    สินค้าและบริการที่มีคุณภาพและสามารถจัดหาวัตถุดิบ
    สินค้าจัดส่งให้กับบริษัทได้อย่างเพียงพอตามความต้องการของบริษัท
    ในขณะที่ราคาไม่ผันแปรอย่างมีนัยสำคัญซึ่งส่งผลกระทบต่อการบริหารต้นทุนการผลิตของบริษัทเป็นสำคัญ

(2) มีมาตรฐานเดียวกัน โดยวัตถุดิบ ภาชนะและบรรจุภัณฑ์ที่บริษัทจัดซื้อต้องมีมาตรฐานเดียวกัน
เช่น มีความสดและใหม่ มีความสะอาด มีความปลอดภัย
และไม่มีสารปนเปื้อนซึ่งอาจส่งผลกระทบต่อผลิตภัณฑ์และผู้บริโภค
ซึ่งบริษัทได้จัดให้มีกระบวนการทดสอบวัตถุดิบ
ภาชนะและบรรจุภัณฑ์อย่างเพียงพอและเชื่อมั่นได้ว่าวัตถุดิบ
ภาชนะและบรรจุภัณฑ์มีคุณภาพและมาตรฐานที่เพียงพอเชื่อถือได้และเมื่อผลิตภัณฑ์ของบริษัทถึงมือผู้บริโภค
มีความสด สะอาดและปลอดภัยและมีคุณค่าทางโภชนาการด้วยมาตรฐานเดียวกัน

(3) สนับสนุนคู่ค้าและพันธมิตรธุรกิจ
บริษัทได้ให้ความสำคัญต่อการสนับสนุนและเสริมสร้างพันธมิตรธุรกิจในระยะยาวด้วยเหตุผลที่ว่าการดำเนินธุรกิจให้เติบโตในระยะยาวนั้นปัจจัยความสำเร็จหนึ่งคือการส่งเสริมและสนับสนุนแก่คู่ค้าและพันธมิตรให้เติบโตเคียงข้างไปพร้อมกับบริษัท
โดยการจัดให้มีการช่วยเหลือเพื่อแก่ปัญหาร่วมกันในการเสริมสร้างศักยภาพให้แก่คู่ค้าและพันธมิตรเพิ่มขึ้น
เช่น
การให้ข้อมูลเกี่ยวกับความต้องการวัตถุดิบและผลิตภัณฑ์สำหรับแต่ละช่วงระยะเวลาตามแผนงานการผลิตและแผนการตลาด

(4) บริหารคลังสินค้าอย่างมีประสิทธิภาพ โดยในกระบวนการจัดซื้อและจัดหาวัตถุดิบ ภาชนะ
และบรรจุภัณฑ์ บริษัทมีการจัดทำแผนงานการจัดซื้อ-จัดหาวัตถุดิบ ภาชนะ
และบรรจุภัณฑ์เป็นการล่วงหน้าตามระยะเวลาและความต้องการของโรงงานและแผนการตลาด
จึงมีผลทำให้การบริหารคลังสินค้ามีประสิทธิภาพยิ่งขึ้นโดยสามารถประมาณการความต้องการซึ่งส่งผลต่อการบริหารและจัดการต้นทุนสินค้าในภาพรวมได้เป็นอย่างดี
มีการประสานงานร่วมกับฝ่ายวิจัยและพัฒนา ฝ่ายการตลาดเพื่อวางแผนในการจัดหาวัตถุดิบ ภาชนะ
และบรรจุภัณฑ์ที่ใช้ให้เหมาะสมกับภาวะกาลในปัจจุบันส่วนวัตถุดิบที่คุณสมบัติผันแปรเปลี่ยนแปลงไปตามฤดูกาล
มีการกำหนดคุณสมบัติและสิ่งทดแทนอย่างชัดเจน

ในปี 2554 บริษัทยังคงตระหนักและให้ความสำคัญในเรื่องมาตรฐานคุณภาพ ความสะอาด
ความปลอดภัยและคุณค่าทางโภชนาการของผลิตภัณฑ์อาหาร การบริหารต้นทุนวัตถุดิบ ภาชนะ
และบรรจุภัณฑ์ อย่างต่อเนื่องตั้งแต่ขั้นตอนในการจัดซื้อ-จัดหา คู่ค้า ผู้จัดจำหน่าย(Suppliers)
กระบวนการผลิต การควบคุมคุณภาพระหว่างการจัดเก็บก่อน การบริหารคลังสินค้า ดังนี้

-   พัฒนาการดำเนินงานของทุกหน่วยงานเพื่อความสอดคล้องกับมาตรฐานและข้อกำหนดกฎหมาย

-   สื่อสารและให้ความรู้ด้านความปลอดภัย คุณภาพ โภชนาการ
    และสุขภาพแก่ผู้มีส่วนได้ส่วนเสียในธุรกิจของ เอส แอนด์ พี และ พนักงานในองค์กร

-   พัฒนาเครือข่ายวิชาการและผู้เชี่ยวชาญ
    เพื่อความมั่นใจในการพัฒนามาตรฐานความปลอดภัยและคุณภาพอาหาร

-   พัฒนาทีมคุณภาพให้มีทักษะการประเมินความเสี่ยงเพื่อความมั่นใจในการบริหารจัดการเชิงป้องกัน

-   นำมาตรฐานสากล และเทคโนโลยี
    มาช่วยในการพัฒนาและประยุกต์ใช้มาตรฐานความปลอดภัยและคุณภาพอาหาร

-   จัดระบบงาน/ผู้รับผิดชอบ ให้รองรับกรณีเกิดปัญหา/แก้ปัญหา ให้มีกระบวนการที่สั้น กระชับ
    รวดเร็ว

-   ทบทวนผู้ขาย และ ต้นทุนวัตถุดิบ สินค้า กระบวนการในการส่งมอบสินค้า ของสาขา/
    เบเกอรี่ชอพ ที่ตั้งอยู่ในต่างจังหวัดตามภูมิภาคต่างๆ

-   สร้างระบบการบริหารคลังสินค้าที่มีประสิทธิภาพให้ดียิ่งขึ้น